16.4.2014 Euroopan unionin virallinen lehti L 113/21 PÄÄTÖKSET NEUVOSTON PÄÄTÖS 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan, ottaa huomioon unionin ulkoasioiden ja turvallisuuspolitiikan korkean edustajan ehdotuksen sekä katsoo seuraavaa: (1) — Neuvosto ilmaisi 21 päivänä maaliskuuta 2012 tyytyväisyytensä Sahelin alueen turvallisuutta ja kehitystä koske- vaan Euroopan unionin strategiaan, jäljempänä 'Sahelia koskeva EU:n strategia', ja korosti, että unioni on ollut jo pitkään kiinnostunut turvattomuuden vähentämisestä ja kehityksen edistämisestä Sahelin alueella. (2) — Neuvosto käynnisti 16 päivänä heinäkuuta 2012 antamallaan päätöksellä 2012/392/YUTP (') yhteisen turvalli- suus- ja puolustuspolitiikan (YTPP) alan operaation (EUCAP Sahel Niger), jolla osallistutaan Nigerin sisäisten turvallisuusjoukkojen kouluttamiseen ja neuvontaan sekä vahvistetaan turvallisuusalan alueellista yhteistyötä Malin ja Mauritanian kanssa. (3) — Neuvosto ilmaisi 23 päivänä heinäkuuta 2012 olevansa erittäin huolestunut Malin tilanteen huononemisesta ja sen kielteisistä vaikutuksista alueelliseen ja kansainväliseen rauhaan ja vakauteen. Sahelia koskevan EU:n strategian täytäntöönpanon jatkamiseksi neuvosto kehotti unionin ulkoasioiden ja turvallisuuspolitiikan korkeaa edustajaa, jäljempänä 'korkea edustaja', ja komissiota esittämään konkreettisia ehdotuksia, jotta kaikki Sahelia koskevassa EU:n strategiassa suunnitellut Pohjois-Malin hallintoa, turvallisuutta, kehitystä ja konfliktinratkaisua koskevat toimet toteutettaisiin nopeasti. (4) — Neuvosto käynnisti 18 päivänä helmikuuta 2013 antamallaan päätöksellä 2013/87/YUTP (?) Malin asevoimien sotilaskoulutusoperaation (EUTM Mali) neuvonnan ja koulutuksen tarjoamiseksi Malin laillisten siviilivirano- maisten valvonnassa oleville Malin asevoimille. (5) — Neuvosto toisti 27 päivänä toukokuuta 2013 olevansa valmis tarkastelemaan erityisesti YTPP:n puitteissa vaih- toehtoja kiireellisen tuen antamiseksi Malin viranomaisille sisäisen turvallisuuden ja oikeuden alalla, terrorismin ja järjestäytyneen rikollisuuden torjunta mukaan lukien. (6) — Malin tasavalta lähetti 20 päivänä helmikuuta 2014 unionille kutsukirjeen, joka koski Malin turvallisuusjoukkoja tukevan unionin siviilioperaation toteuttamista. (7) — Neuvosto hyväksyi17 päivänä maaliskuuta 2014 kriisinhallinnan toiminta-ajatuksen, joka koskee mahdollista YTPP-alan toimintaa Malin sisäisestä turvallisuudesta vastaavien joukkojen tukemiseksi. (8) — EUCAP Sahel Mali toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa esitettyjen unionin ulkoisen toiminnan tavoitteiden saavuttamista, ON HYVÄKSYNYT TÄMÄN PÄÄTÖKSEN: 1 artikla Operaatio Unioni toteuttaa Malissa Malin sisäisestä turvallisuudesta vastaavien joukkoja (poliisi, santarmisto ja kansalliskaarti) tukevan siviilioperaation, jäljempänä EFUCAP Sahel Mali. (') Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48). (?) Neuvoston päätös 2013/87/YUTP, annettu 18 päivänä helmikuuta 2013, Malin asevoimien kouluttamiseen osallistumista koskevan Eu- roopan unionin sotilasoperaation (EUTM Mali) aloittamisesta (EUVL L 46, 19.2.2013, s. 27).